smcproject/ml-wiki-sentences huggingface dataset:
പതിനൊന്നാം കേരളനിയമസഭയിൽ
പ്രതിപക്ഷ നേതാവും പന്ത്രണ്ടാം കേരള നിയമസഭയിൽ മുഖ്യമന്ത്രിയും ആയിരിക്കെ വി.എസ്.അച്യുതാനന്ദൻ്റെ പ്രവർത്തനങ്ങളെ പറ്റി അഡീഷണൽ പ്രൈവറ്റ് സെക്രട്ടറിയായിരുന്ന കെ.എം.ഷാജഹാൻ തുറന്നെഴുതുന്നു.
2020-ൽ സജീവ 
രാഷ്ട്രീയത്തിൽ നിന്നും വിരമിച്ച 
വി.എസ്.അച്യുതാനന്ദൻ നിലവിൽ
തിരുവനന്തപുരത്തെ വീട്ടിൽ വിശ്രമ ജീവിതത്തിൽ തുടരുന്നു.
ഭാര്യ: കെ.വസുമതി 1991-ൽ ആലപ്പുഴ മെഡിക്കൽ കോളേജ് ആശുപത്രിയിൽ നിന്ന് ഹെഡ് നേഴ്സായി വിരമിച്ചു.
മകൻ : വി.എ.അരുൺകുമാർ ഐ.എച്ച്.ആർ.ഡി അസിസ്റ്റൻറ് ഡയറക്ടറാണ്.
മരുമകൾ ഇ.
എൻ.ടി സർജനായ ഡോ. രജനി ബാലചന്ദ്രൻ തിരുവനന്തപുരം മെഡിക്കൽ കോളേജിലെ ട്യൂട്ടറായി പ്രവർത്തിക്കുന്നു.
മകൾ: ഡോ. വി.വി.ആശ തിരുവനന്തപുരം രാജീവ് ഗാന്ധി സെൻറർ ഫോർ ബയോടെക്നോളജിയിൽ റിട്ട.
ശാസ്ത്രജ്ഞയാണ്.
ഭർത്താവ് ഡോ. വി.തങ്കരാജ് തിരുവനന്തപുരം ജനറൽ ആശുപത്രിയിലെ ന്യൂറോ സർജൻ വി.എസ് അച്യുതാനന്ദൻ, രാഷ്ട്രീയ റെക്കോർഡുകൾ ഏറ്റവും കൂടുതൽ കാലം കേരള നിയമസഭയിലെ പ്രതിപക്ഷ നേതാവായിരുന്ന മാർക്സിസ്റ്റ് പാർട്ടി നേതാവ്.
(2011-2016, 2001-2006, 1992-1996) കേരള നിയമസഭയിലെ പ്രതിപക്ഷ നേതാവായി ആകെ 5150 ദിവസം.
(14 വർഷം, 1 മാസം, 5 ദിവസം) കേരള നിയമസഭാംഗമായി ആകെ 12652 ദിവസം.
(34 വർഷം, 7 മാസം, 21 ദിവസം) കേരളത്തിൻ്റെ മുഖ്യമന്ത്രിയായി ആകെ 1826 ദിവസം.
(5 വർഷം) (2006-2011) പതിനാലാം കേരള നിയമസഭയിലെ ഏറ്റവും പ്രായം കൂടിയ നിയമസഭാംഗം.
(97 വയസ്, 2021 മെയ് 3) പന്ത്രണ്ടാം കേരള നിയമസഭയിൽ മാർക്സിസ്റ്റ് പാർട്ടിയുടെ ഏറ്റവും പ്രായം കൂടിയ നിയമസഭാ കക്ഷി നേതാവ്.
2006 മെയ് 18ന് കേരളത്തിൻ്റെ ഇരുപതാമത്തെ മുഖ്യമന്ത്രിയായി സ്ഥാനമേൽക്കുമ്പോൾ 83 വയസ് ആകെ പത്ത് തവണ നിയമസഭയിലേയ്ക്ക് മത്സരിച്ചതിൽ  ഏഴ് തവണ വിജയിച്ചു.
(2016, 2011, 2006, 2001, 1991, 1970, 1967).
മൂന്ന് പ്രാവശ്യം പരാജയപ്പെട്ടു.
(1996, 1977, 1965) ഏറ്റവും കൂടുതൽ തവണ മലമ്പുഴയിൽ നിന്ന് തുടർച്ചയായി 20 വർഷം നിയമസഭാംഗമായ മാർക്സിസ്റ്റ് പാർട്ടി നേതാവ്.
(2016, 2011, 2006, 2001) ഏറ്റവും കൂടിയ പ്രായത്തിൽ പതിനാലാം കേരള നിയമസഭയിലെ ഭരണപരിഷ്കരണ കമ്മീഷൻ ചെയർമാൻ.
(93 വയസ്, 2016 മെയ് 25) ഭരണപരിഷ്കരണ കമ്മീഷൻ ചെയർമാൻ ഒറ്റത്തവണയായി അഞ്ച് വർഷം.
(2016-2021) പത്താം കേരള നിയമസഭ തെരഞ്ഞെടുപ്പിൽ മാർക്സിസ്റ്റ് പാർട്ടിക്ക് ഭൂരിപക്ഷം ലഭിച്ചപ്പോൾ മുഖ്യമന്ത്രി സ്ഥാനാർത്ഥിയായി പാർട്ടി നിശ്ചയിച്ചിരുന്ന വി.എസ് അച്യുതാനന്ദൻ നിയമസഭ തിരഞ്ഞെടുപ്പിൽ പരാജയപ്പെട്ടു.
(1996-മാരാരിക്കുളം) വി.എസ് അച്യുതാനന്ദൻ  നിയമസഭയിലേക്ക് ജയിക്കുമ്പോൾ സംസ്ഥാനത്ത് മാർക്സിസ്റ്റ് പാർട്ടി നേതൃത്വം നൽകിയ ഇടതുമുന്നണി പരാജയപ്പെട്ടു.
(1991, 2001, 2011 നിയമസഭ തിരഞ്ഞെടുപ്പുകൾ) പിണറായി വിജയനും (17 വർഷം) (1998-2015) ഇ.
കെ നായനാർക്കും (13 വർഷം) (1991-1996, 1972-1980) ശേഷം ഏറ്റവും കൂടുതൽ കാലം (11 വർഷം) കേരളത്തിൽ മാർക്സിസ്റ്റ് പാർട്ടിയുടെ സംസ്ഥാന സെക്രട്ടറിയായ (1980-1991) സി.പി.എം നേതാവ്.
തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും, കിട്ടിയ വോട്ടും മുഖ്യ എതിരാളി പാർട്ടിയും മുന്നണിയും, കിട്ടിയ വോട്ടും രണ്ടാമത്തെ മുഖ്യ എതിരാളി പാർട്ടിയും മുന്നണിയും കിട്ടിയ വോട്ടും 2016 മലമ്പുഴ നിയമസഭാമണ്ഡലം വി.എസ്. അച്യുതാനന്ദൻ സി.പി.ഐ.എം. , എൽ.ഡി.എഫ്. , 73,299 സി. കൃഷ്ണകുമാർ ബി.ജെ.പി. , എൻ.ഡി.എ. , 46,157 വി.എസ്. ജോയ് കോൺഗ്രസ് , യു.ഡി.എഫ്. , 35,333 2011 മലമ്പുഴ നിയമസഭാമണ്ഡലം വി.എസ്. അച്യുതാനന്ദൻ സി.പി.ഐ.എം. , എൽ.ഡി.എഫ്. , 77,752 ലതിക സുഭാഷ് കോൺഗ്രസ് , യു.ഡി.എഫ്. , 54,312 പി.കെ. മജീദ് പെടിക്കാട്ട് ജെ.ഡി.യു. , 2772 അവലംബം പുറത്തേക്കുള്ള കണ്ണികൾ V. S. Achuthanandan എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഇന്ത്യനെറ്റ്സോണിൽ വി.എസ്.അച്യുതാനന്ദനെക്കുറിച്ചു വന്ന വാർത്ത Archived 2012-02-20 at the Wayback Machine ബഹുരാഷ്ട്ര കമ്പനികളായ പെപ്സിക്കും കൊക്കൊകോളക്കുമെതിരേ നടത്തിയ സമരവാർത്ത വി.എസുമായി തെഹൽക്ക നടത്തിയ അഭിമുഖം Archived 2011-03-23 at the Wayback Machine മലയാളം വാരിക, 2012 ആഗസ്റ്റ് 03 Archived 2016-03-06 at the Wayback Machine
ഫേസ്ബുക്ക് മെസഞ്ചർ ഇംഗ്ലീഷ് വിലാസം https://ml.wikipedia.org/wiki/Facebook_Messenger
ഇന്റർനെറ്റിലൂടെ സന്ദേശങ്ങൾ കൈമാറാനുള്ള ഒരു ആപ്പും സംവിധാനവുമാണ് ഫേസ്ബുക്ക് മെസഞ്ചർ അഥവാ മെസഞ്ചർ .
2008 - ൽ ഫേസ്ബുക്ക് ചാറ്റ് എന്ന പേരിൽ ആരംഭിച്ച ഈ സംവിധാനം, 2010 - ൽ നവീകരിക്കാൻ തീരുമാനിക്കുകയും പിന്നീട് 2011 ഓഗസ്റ്റ് മാസം മുതൽ സ്വതന്ത്രമായുള്ള ആൻഡ്രോയ്ഡ് , ഐ.ഓ.എസ് ആപ്പുകൾ പുറത്തിറക്കുകയും ചെയ്തു.
ഏതാനും വർഷങ്ങൾക്കു ശേഷം ഫേസ്ബുക്ക് തന്നെ വിവിധ ഓപ്പറേറ്റിങ് സിസ്റ്റങ്ങൾക്കായി പുതിയ ആപ്പുകൾ പുറത്തിറക്കുകയും മെസഞ്ചറിനു തന്നെ ഒരു വെബ്സൈറ്റ് ഇന്റർഫേസ് രൂപപ്പെടുത്തുകയും തുടർന്ന് മെസേജിങ് സംവിധാനത്തെ പ്രധാന ഫേസ്ബുക്ക് ആപ്പിൽ നിന്നും വേർപെടുത്തുകയും ചെയ്തിരുന്നു.
ഇതിനെത്തുടർന്ന് ഉപയോക്താക്കൾക്ക് മെസേജിങ് സംവിധാനം ഉപയോഗിക്കുണമെങ്കിൽ ഒന്നുകിൽ വെബ് ഇന്റർഫേസ് ഉപയോഗിക്കുകയോ അല്ലെങ്കിൽ മെസഞ്ചർ ആപ്പ് ഉപയോഗിക്കുകയോ ചെയ്യണമെന്നും ഫേസ്ബുക്ക് അറിയിച്ചിരുന്നു.
ഉപയോക്താക്കൾക്ക് സന്ദേശങ്ങൾ, ചിത്രങ്ങൾ, വീഡിയോകൾ, സ്റ്റിക്കറുകൾ, ഓഡിയോ, മറ്റ് ഫയലുകൾ, മറ്റ് ഉപയോക്താക്കളുടെ മെസേജുകൾക്കുള്ള മറുപടി എന്നിവ ഫേസ്ബുക്ക് മെസഞ്ചർ സംവിധാനം ഉപയോഗിച്ച് അയയ്ക്കാൻ സാധിക്കും.
നിലവിൽ മെസഞ്ചർ, വോയിസ്, വീഡിയോ കോളിംഗ് സംവിധാനത്തെയും പിന്തുണയ്ക്കുന്നുണ്ട്.
സ്വതന്ത്രമായ ഫേസ്ബുക്ക് മെസഞ്ചർ ആപ്പ് ഒന്നിലധികം അക്കൗണ്ടുകൾ ഉപയോഗിക്കുന്നതിനെയും ഉപയോക്താവിന് തീരുമാനിക്കാൻ കഴിയുന്ന തരത്തിലുള്ള എൻഡ്-ടു-എൻഡ് എൻക്രിപ്ഷൻ സംവിധാനത്തെയും വിവിധ ഗെയിമുകളെയും പിന്തുണയ്ക്കുന്നുണ്ട്.
2008 മാർച്ചിൽ ഫേസ്ബുക്കിൽ തന്നെ പുതിയ ഇൻസ്റ്റന്റ് മെസേജിങ് സംവിധാനങ്ങൾ സൃഷ്ടിക്കാനുള്ള പരിശ്രമങ്ങൾ നടത്തിയതിനു ശേഷം, 2008 ഏപ്രിലിൽ ഫേസ്ബുക്ക് ചാറ്റ് എന്ന പേരിൽ മെസേജിങ് സംവിധാനം എല്ലാ ഉപയോക്താക്കൾക്കും ഫേസ്ബുക്ക് ലഭ്യമാക്കിത്തുടങ്ങി.
2010 നവംബറിൽ ഈ സംവിധാനത്തെ നവീകരിച്ച ഫേസ്ബുക്ക്, തുടർന്ന് 2011 മാർച്ചിൽ തന്നെ ഗ്രൂപ്പ് മെസേജിങ് സർവീസ് ആയ ബെലൂഗയെ വാങ്ങുകയും ചെയ്തു.
ബെലൂഗയുടെ മറ്റ് സേവനങ്ങൾ കൂടി പ്രയോജനപ്പെടുത്തിക്കൊണ്ടാണ് ഫേസ്ബുക്ക് സ്വന്തമായി തയ്യാറാക്കിയ സ്വതന്ത്രമായ ഐ.ഒ.എസ്, ആൻഡ്രോയ്ഡ് ആപ്പുകൾ 2011 ഓഗസ്റ്റ് 9 - ാം തീയതി ഔദ്യോഗികമായി പുറത്തിറക്കിയത്.
തുടർന്ന് 2011 ഒക്ടോബറിൽ ബ്ലാക്ക്ബെറി ഫോണുകൾക്കു വേണ്ടിയും ഒരു പതിപ്പ് ഫേസ്ബുക്ക് പുറത്തിറക്കി.
2014 മാർച്ചിൽ വിൻഡോസ് ഫോണുകൾക്കായുള്ള ഒരു പുതിയ ആപ്പും ഫേസ്ബുക്ക് പുറത്തിറക്കുകയുണ്ടായി.
എന്നാൽ ഈ ആപ്പിൽ വോയിസ് മെസേജിങ് സംവിധാനവും ചാറ്റ് ഹെഡ് സംവിധാനവും ഉൾപ്പെടുത്തിയിട്ടില്ലായിരുന്നു.
2014 ഏപ്രിലിൽ, പ്രധാന ഫേസ്ബുക്ക് ആപ്പിൽ നിന്നും മെസേജിങ് സംവിധാനം നീക്കം ചെയ്യപ്പെടുമെന്നും തുടർന്നും മെസഞ്ചർ ഉപയോഗിക്കുന്നതിനായി ഉപയോക്താക്കൾ പ്രത്യേകമായി മെസഞ്ചർ ആപ്പ് ഡൗൺലോഡ് ചെയ്യണമെന്നും ഫേസ്ബുത്ത് അറിയിക്കുകയുണ്ടായി.
2014 ജൂലെയിൽ ഐ.ഒ.എസ് ആപ്പ് പരിഷ്കരിച്ച് ഐ പാഡുകൾക്കുവേണ്ടിയും ഫേസ്ബുക്ക് പുതിയ മെസഞ്ചർ ആപ്പ് പുറത്തിറക്കി.
2015 ഏപ്രിലിൽ മെസഞ്ചറിനു വേണ്ടി വെബ്സൈറ്റ് ഇന്റർഫേസ് ഫേസ്ബുക്ക് പുറത്തിറക്കുകയുണ്ടായി.
2015 ജൂലൈ 13 - ന് ഒരു ടൈസൺ ആപ്പ് പുറത്തിറക്കപ്പെട്ടു.
2016 ഏപ്രിലിൽ വിൻഡോസ് 10 നുവേണ്ടിയുള്ള മെസഞ്ചർ പുറത്തിറക്കുകയുണ്ടായി.
2016 ഒക്ടോബറിൽ മെസഞ്ചറിലെ ചില സംവിധാനങ്ങൾ ഒഴിവാക്കിക്കൊണ്ട് ചെറിയ വലിപ്പമുള്ള ഫേസ്ബുക്ക് മെസഞ്ചർ ലൈറ്റും പുറത്തിറക്കി.
പഴയ ആൻഡ്രോയ്ഡ് ഫോണുകൾ ഉപയോഗിക്കുന്നവരെ ലക്ഷ്യമിട്ടാണ് ഈ ആപ്പ് പുറത്തിറക്കിയത്.
ഉയർന്ന വേഗതയുള്ള ഇന്റർനെറ്റ് പഴയ മൊബൈൽ ഫോണുകളിൽ ലഭ്യമല്ലാത്തതായിരുന്നു മെസഞ്ചർ ലൈറ്റ് ആപ്പ് പുറത്തിറക്കാനുണ്ടായ കാരണം.
2017 ഏപ്രിലിൽ മെസഞ്ചർ ലൈറ്റ്, 132 രാജ്യങ്ങളിലേക്കു കൂടി വ്യാപിപിക്കുകയുണ്ടായി.
2017 മേയ് മാസത്തിൽ ആൻഡ്രോയ്ഡിലെയും ഐ.ഒ.എസിലേയും മെസഞ്ചറിന്റെ ഡിസൈൻ ഫേസ്ബുക്ക് പരിഷ്കരിക്കുകയും പുതിയ ഹോം സ്ക്രീൻ രൂപപ്പെടുത്തുകയും പുതിയ ചാറ്റുകൾക്ക് ചുവപ്പു നിറം നൽകുകയും ചെയ്തു.
2011 നവംബറിൽ വിൻഡോസ് 7 ലേക്കുള്ള മെസഞ്ചർ പ്രോഗ്രാമിന്റെ ബീറ്റ ടെസ്റ്റ് ഫേസ്ബുക്ക് പ്രഖ്യാപിച്ചു.
തൊട്ടടുത്ത മാസം, ഇസ്രയേലി ബ്ലോഗായ ടെക്ഐടി, മെസഞ്ചർ പ്രോഗ്രാമിന്റെ ഡൗൺലോഡ് ലിങ്ക് പ്രസിദ്ധീകരിക്കുകയും ഫേസ്ബുക്ക് ഉടനെ തന്നെ ഔദ്യോഗികമായി ഈ പതിപ്പ് പുറത്തിറക്കുകയും ചെയ്തു.
എന്നാൽ 2014 മാർച്ചിൽ ഈ പ്രോഗ്രാം ഫേസ്ബുക്ക് നിർത്തലാക്കി.
2012 ഡിസംബറിൽ ഫയർഫോക്സ് വെബ് ബ്രൗസറിനായുള്ള ആഡ് ഓൺ പുറത്തിറക്കിയിരുന്നെങ്കിലും ഈ സംവിധാനവും 2014 മാർച്ചിൽ നിർത്തലാക്കി.
2017 ‍ഡിസംബറിൽ 13 വയസ്സിനു താഴെയുള്ള വ്യക്തികൾക്കായി ഫേസ്ബുക്ക് മെസഞ്ചർ കിഡ്സ് എന്ന പേരിലുള്ള സംവിധാനം പ്രഖ്യാപിച്ചിരുന്നു.
സ്റ്റാൻഡേർഡ് പതിപ്പിൽ നിന്നും ചില വ്യത്യാസങ്ങൾ ഈ പതിപ്പിന് ഉണ്ടാകുമെന്നും അറിയിച്ചിരുന്നു.
അവലംബം ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ External links ഔദ്യോഗിക വെബ്സൈറ്റ് ഫേസ്ബുക്ക് മെസഞ്ചർ ഫേസ്‌ബുക്കിൽ
ചിങ്ങോലി ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Chingoli_Gramapanchayat
ആലപ്പുഴ ജില്ലയിലെ കാർത്തികപള്ളി താലൂക്കിലെ (മുമ്പ് ഹരിപ്പാട് )  ഇപ്പോൾ നിലവിൽ മുതുകുളം ബോക്ക് പരിധിയിൽ വരുന്ന ഒരു പഞ്ചായത്താണ് 7.24 ച:കി.
മീ വിസ്തൃതിയുള്ള ചിങ്ങോലി ഗ്രാമപഞ്ചായത്ത് .
13 വാർഡുകളുള്ള ഈ പഞ്ചായത്ത് 1962 ലാണ്  രൂപീകൃതമായത്.
അതിരുകൾ കിഴക്ക് - നാഷണൽ  ഹൈവേ 66 പഴയ (നമ്പർ NH 47) പടിഞ്ഞാറ് - ആറാട്ടുപുഴ പഞ്ചായത്ത് വടക്ക് - കാർത്തികപ്പള്ളി പഞ്ചായത്തും ഹരിപ്പാട് മുനിസിപ്പാലിറ്റിയും
( വടക്ക് അതിർത്തിയുടെ പകുതിക്ക് കിഴക്ക് ഭാഗം ഹരിപ്പാട് മുനിസിപ്പാലിറ്റി യും , വടക്ക്  അതിർത്തിയുടെ പകുതിക്ക് പടിഞ്ഞാറ് ഭാഗം കാർത്തികപ്പള്ളി ഗ്രാമപഞ്ചായത്തും ആണ് ) തെക്ക്‌ - ചേപ്പാട് പുത്തൻ പറമ്പ് റോഡ്
( തെക്കേ അതിർത്തിയുടെ പടിഞ്ഞാറ് ഭാഗം മുതുകുളം ഗ്രാമപഞ്ചായത്തും കിഴക്കുഭാഗം ചേപ്പാട് ഗ്രാമപഞ്ചായത്തും ആണ് ) വാർഡുകൾ സെൻറ്.
തോമസ്‌ ഹൈസ്കൂൾ കുന്നേൽപ്പീടിക മാമ്പറ നങ്ങ്യാർകുളങ്ങര മുഴിക്കുളം കാഞ്ഞൂർകോട്ടയ്ക്കകം ചിങ്ങോലി ടൌൺ വായനശാല എൻ ടി പി സി വെമ്പുഴ ചൂരവിള പഞ്ചായത്ത്‌ആഫിസ്‌ ചിങ്ങോലി പടിഞ്ഞാറ് സ്ഥിതിവിവരക്കണക്കുകൾ ജില്ല ആലപ്പുഴ ബ്ലോക്ക് മുതുകുളം വിസ്തീര്ണ്ണം 7.24 ചതുരശ്ര കിലോമീറ്റർ ജനസംഖ്യ 14,223 പുരുഷന്മാർ 6807 സ്ത്രീകൾ 7416 ജനസാന്ദ്രത 1965 സ്ത്രീ : പുരുഷ അനുപാതം 1089 സാക്ഷരത 94% അവലംബം http://www.trend.kerala.gov.in Archived 2019-09-02 at the Wayback Machine http://lsgkerala.in/chingolipanchayat Archived 2016-03-10 at the Wayback Machine Census data 2001
നാരായണമംഗലത്ത് അഗ്നിശർമ്മൻ നമ്പൂതിരി
വേദവും തർക്കവും ഹിന്ദിയും അഭ്യസിച്ച്  കടവല്ലൂർ അന്യോന്യത്തിൽ പങ്കെടുത്ത് കടന്നിരിക്കൽ എന്ന പദവി വളരെ ചെറുപ്രായത്തിൽ തന്നെ  നേടിയിട്ടുള്ള വേദപണ്ഡിതനാണ് നാരായണമംഗലത്ത് അഗ്നിശർമ്മൻ നമ്പൂതിരി .
സംസ്‌കൃത കാവ്യനാടകാദികളിലും വ്യാകരണത്തിലും പ്രഗല്ഭനായ  അദ്ദേഹത്തിന് തൃശ്ശൂർ തെക്കേ മഠത്തിന്റെ ആചാര്യരത്‌ന പുരസ്‌കാരം ലഭിച്ചിട്ടുണ്ട്.
1925ൽ എടപ്പാളിൽ ജനിച്ചു.
കേരളത്തിലെ വിവിധ സർക്കാർ ഹൈസ്‌കൂളുകളിൽ ഹിന്ദി അദ്ധ്യാപകനായും ഗുരുവായൂർ ദേവസ്വം വേദപാഠശാലയിലെ പ്രധാന ആചാര്യനായും സേവനമനുഷ്ഠിച്ചിട്ടുണ്ട്.
അനവധി അതിരാത്രങ്ങളിലും വേദസമ്മേളനങ്ങളിലും പങ്കെടുത്തിട്ടുണ്ട്.
70 വർഷം കടവല്ലൂർ അന്യോന്യത്തിൽ മത്സരാർത്ഥിയായും പരീക്ഷകനായും പങ്കെടുത്തു.
ഋഗ്വേദത്തിനു നല്കിയ സമഗ്രസംഭാവനയ്ക്കുള്ള അംഗീകാരമായി കാഞ്ചി സർവകലാശാല വേദരത്നം പട്ടം നല്കി.
രേവതി പട്ടത്താനം സദസ്സിൽ  കോഴിക്കോട് സാമൂതിരി ഉണ്ണി അനുജൻ രാജാ പണക്കിഴിയും പുടവയും നൽകി ആദരിച്ചിട്ടുണ്ട്.
പരമ്പരാഗത വേദപണ്ഡിതഗണത്തിൽ ഉൾപ്പെടുന്ന വ്യക്തിയാണ്.
തൃശ്ശൂർ  ജില്ലയിലെ വടക്കാഞ്ചേരി ചിറ്റണ്ടയിലാണ് താമസിക്കുന്നത്.
പുന്നത്തൂർ കോവിലകത്ത് രാധ തമ്പുരാട്ടിയാണ് ഭാര്യ.
പുരസ്കാരങ്ങൾ യുനെസ്‌കോയുടെ ഗുരുദക്ഷിണ ഭാരതീയ വിദ്യാഭവന്റെ ഗാംഗേയപുരസ്കാരം രേവതി പട്ടത്താനപുരസ്കാരം കാഞ്ചി, ശൃംഗേരി ബ്രഹ്മസ്വം മഠങ്ങളിൽനിന്നുള്ള പുരസ്‌കാരങ്ങൾ വി കെ നാരായണഭട്ടതിരി സ്മൃതി പുരസ്കാരം http://www.heraldofindia.com/article.php?month=12 year=2013 Archived 2015-09-14 at the Wayback Machine അവലംബം ↑ ↑ http://www.mathrubhumi.com/kozhikode/malayalam-news/kozhikode-1.1486929%5Bപ്രവർത്തിക്കാത്ത+കണ്ണി%5D ↑ {{ cite news }} : Check date values in: | date= ( help )
https://www.facebook.com/groups/217011265303823/permalink/612952475709698/
http://www.heraldofindia.com/article.php?month=12 year=2013 Archived 2015-09-14 at the Wayback Machine
നാഷണൽ സെന്റർ ഫോർ ബയോടെക്‌നോളജി ഇൻഫർമേഷൻ ഇംഗ്ലീഷ് വിലാസം https://ml.wikipedia.org/wiki/National_Center_for_Biotechnology_Information ലോഗോ
നാഷണൽ സെന്റർ ഫോർ ബയോടെക്‌നോളജി ഇൻഫർമേഷൻ , National Center for Biotechnology Information ( NCBI ), അമേരിക്കയിലെ നാഷണൽ ഇൻസ്റ്റിറ്റ്യൂട്ട് ഓഫ് ഹെൽത്തിന്റെ (NIH) ഉപവിഭാഗമായ നാഷണൽ ലൈബ്രറി ഓഫ് മെഡിസിന്റെ (NLM) ഭാഗമാണ്.
Bethesda , Marylandൽ ആണ് NCBI സ്ഥിതി ചെയ്യുന്നത്.
1988ൽ സെനറ്റർ Claude Pepperടെ ധനസഹായത്തോടെയാണ് ഇത് സ്ഥാപിതമായത്.
ജൈവസാങ്കേതികവിദ്യയും ബയോമെഡിസിനുമായും ബന്ധപ്പെട്ട കുറെയധികം ഡാറ്റാബേസുകൾ NCBI-ൽ ഉൾക്കൊള്ളുന്നു.
GenBank , പബ്മെഡ് , NCBI Epigenomics എന്നിവയാണ് അവയിൽച്ചിലത്‌ .
Entrez എന്ന സേർച്ച് എൻജിൻ വഴി ഇവയെല്ലാം ലഭ്യമാണ്.
GenBank DNA sequence database ലഭ്യമാക്കുന്നതിന്റെ ഉത്തരവാദിത്തം 1992 മുതൽ NCBI ക്കാണ്.
GenBank European Molecular Biology Laboratory (EMBL), DNA Data Bank of Japan (DDBJ) എന്നിവയുമായി ചേർന്ന് പ്രവർത്തിക്കുന്നു.
1992 മുതൽ NCBI Gene , Online Mendelian Inheritance in Man , Molecular Modeling Database (3D protein structures), dbSNP ( single-nucleotide polymorphisms ), Reference Sequence Collection, Map of the human genome , taxonomy browser എന്നീ ഡാറ്റാബാസുകളും ലഭ്യമാക്കുന്നു.
കൂടാതെ National Cancer Institute ഉമായിച്ചേർന്ന്  Cancer Genome Anatomy Project ഉം ലഭ്യമാക്കുന്നു.
ഓരോ സ്പീഷീസിനും സവിശേഷ തിരിച്ചറിയൽ നമ്പറും NCBI ക്രമീകരിക്കുന്നു.
NCBI പുസ്തകശേഖരം
"NCBI Bookshelf" ൽ സൗജന്യമായി എടുക്കാവുന്ന ധാരാളം ബയോമെഡിക്കൽ പുസ്തകങ്ങളുണ്ട്; molecular biology , ജൈവരസതന്ത്രം , cell biology , ജനിതകശാസ്ത്രം , സൂക്ഷ്മജീവശാസ്ത്രം , virology തുടങ്ങിയ വിഷയങ്ങളിപ്പെട്ട പുസ്തകങ്ങൾ.
ഇതും കാണുക DNA Data Bank of Japan (DDBJ) European Bioinformatics Institute (EBI) അവലംബം
പുറത്തേക്കുള്ള കണ്ണികൾ ഔദ്യോഗിക വെബ്‌സൈറ്റ് National Library of Medicine National Institutes of Health
നാസി ഉടുക്ക്
നാസി ഉടുക്ക് (ഇന്തോനേഷ്യൻ: " nasi uduk ") ഇന്തോനേഷ്യൻ ശൈലിയിലുള്ള തേങ്ങാപ്പാലിൽ പാകം ചെയ്ത് ആവിയിൽ വേവിച്ച ചോറാണ്.
ഇത് പ്രത്യേകിച്ച് ബെറ്റാവി ( ജക്കാർത്ത നഗരത്തിലും അതിന്റെ തൊട്ടടുത്ത പ്രാന്തപ്രദേശങ്ങളിലും ഉള്ള വംശീയ സംഘമാണ് ബെറ്റാവികൾ എന്ന് അറിയപ്പെടുന്നത്) പാചകരീതിയിലെ ഒരു  ജനപ്രിയ വിഭവം ആണ്.
പദോൽപ്പത്തി ഇന്തോനേഷ്യയുടെ സ്റ്റാമ്പിൽ പരമ്പരാഗത ഭക്ഷണമായ നാസി ഉടുക്ക്
ഇന്തോനേഷ്യയിലെ അക്കാദമി കുലിനർ രചിച്ച "കുലിനർ ബെറ്റാവി സെലക്‌സ രസ സെറിറ്റ" (2016) എന്ന പുസ്തകമനുസരിച്ച്, "ബുദ്ധിമുട്ടുള്ളത്" അല്ലെങ്കിൽ "സമരം" എന്നർത്ഥമുള്ള പദത്തിൽ നിന്നാണ് ഉഡുക് പദോൽപത്തി ഉരുത്തിരിഞ്ഞത്.
അതിൻ പ്രകാരം ഈ അരി വിഭവം യഥാർത്ഥത്തിൽ കർഷകരും കഠിനമായ ജോലി ചെയ്യുന്ന തൊഴിലാളികളും ആണ് കൂടുതലായും കഴിച്ചിരുന്നത് എന്ന് കാണുന്നു.
മറ്റൊരു സിദ്ധാന്തം സൂചിപ്പിക്കുന്നത് ഉടുക്ക് എന്ന പദം "മിക്സ്" എന്നർത്ഥമുള്ള അഡുക് എന്ന പദവുമായി ബന്ധപ്പെട്ടിരിക്കുന്നു എന്നാണ്.
അതിനാൽ നാസി ഉടുക്ക് എന്നാൽ "മിശ്രിത അരി" എന്നാണ് അർത്ഥം എന്ന് അത് പറയുന്നു.
മറുവശത്ത്, ചില ആളുകൾ പദോൽപ്പത്തിയെ ജാവനീസ് പാരമ്പര്യങ്ങളുമായി ബന്ധിപ്പിച്ചു.
മാതറാം സുൽത്താനേറ്റിലെ സുൽത്താൻ അഗുങ് ഈ അരി വിഭവത്തെ വുഡുക്ക് എന്ന് വിളിച്ചു.
ആ വാക്കിന് അറബി പദമായ തവാദു'  മായ് ബന്ധം ഉണ്ട്.
തവാദു' എന്ന വാക്കിൻ്റെ അർത്ഥം ദൈവമുമ്പാകെ വിനയം കാണിക്കുക എന്നാണ് .
ഉപയോഗിക്കുന്ന ഭാഷയെ ആശ്രയിച്ച്, ജാവനീസ് ഭാഷയിൽ ഇതിനെ ഉഡുക്ക് അല്ലെങ്കിൽ വുഡുക്ക് എന്ന് വിളിക്കുന്നു.
അതിന്റെ രുചിയെക്കുറിച്ച് പരാമർശിക്കുമ്പോൾ, അതിനെ സെഗ ഗുരിഹ് (അർത്ഥം. സ്വാദിഷ്ടമായ അരി) എന്ന് വിളിക്കുന്നു.
ലില്ലി ടി. എർവിൻ എഴുതിയ "മകാനൻ ഖാസ് ബെറ്റാവി" (2018) എന്ന പുസ്തകമനുസരിച്ച്, ജക്കാർത്തയുടെ മിക്കവാറും എല്ലാ കോണുകളിലും വളരെ പ്രചാരമുള്ളതും എളുപ്പത്തിൽ ലഭ്യമാകുന്നതും ആയ ബെറ്റാവി ഭക്ഷണമാണ് നാസി ഉടുക്ക്.
ജക്കാർത്ത പ്രദേശത്ത് അതിന്റെ നിലവിലെ ജനപ്രീതി ഉണ്ടായിരുന്നിട്ടും, ഈ അരി വിഭവത്തിന്റെ ഉത്ഭവം മലായ്, ജാവനീസ് പാചക പാരമ്പര്യങ്ങളുടെ സ്വാധീനത്തിൽ നിന്ന് കണ്ടെത്താമെന്ന് ചരിത്രകാരൻ അഭിപ്രായപ്പെട്ടു .
ചരിത്രകാരന്മാർ പറയുന്നതനുസരിച്ച് , മലാക്ക തുറമുഖത്തെയും ബറ്റാവിയ തുറമുഖത്തെയും ബന്ധിപ്പിക്കുന്ന ചരിത്രപരമായ വ്യാപാര, കുടിയേറ്റ ബന്ധങ്ങൾ ഉണ്ടായിരുന്നു, അതിനാൽ മലായ് വ്യാപാരികളും കുടിയേറ്റക്കാരും പതിവായി ബറ്റാവിയ സന്ദർശിച്ചു.
അങ്ങനെ അവർ നാസി ലെമാക് പാചക പാരമ്പര്യം ബറ്റാവിയയിലേക്ക് കൊണ്ടുവന്നു.
കൂടാതെ, തേങ്ങാ, അരി എന്നിവ പാകം ചെയ്യുന്നതിൽ പരിചിതരായ ജാവനീസ് കുടിയേറ്റക്കാരും ബറ്റാവിയയിൽ ഉണ്ടായിരുന്നു.
കൂടാതെ, 1641-ൽ പോർച്ചുഗീസ് മലാക്ക ഡച്ചുകാരുടെ അധീനതയിലായതിനുശേഷം, ഇവ രണ്ടും ഡച്ച് സാമ്രാജ്യത്തിന്റേതായിരുന്നത് കൊണ്ട് രണ്ട് തുറമുഖ നഗരങ്ങൾ തമ്മിലുള്ള ബന്ധം വളരെ ശക്തമായി.
മലായ് പെനിൻസുലയിൽ നിന്നും സുമാത്രയിൽ നിന്നും ബറ്റാവിയയിലേക്കുള്ള മലായ് ജനത കുടിയേറ്റത്തിന്റെ അടയാളം കിഴക്കൻ ജക്കാർത്തയിലെ കാംപുങ് മെലായു പ്രദേശത്തിന്റെ ചരിത്രനാമത്തിൽ കാണാം.
മറുവശത്ത്, ചില ചരിത്രകാരന്മാർ ജാവയിൽ നിന്നാണ് നാസി ഉഡുക്ക് ഉത്ഭവിച്ചതെന്ന് അഭിപ്രായപ്പെടുന്നു.
കേബുലി റൈസ് കഴിച്ച അനുഭവത്തിൽ നിന്ന് പ്രചോദനം ഉൾക്കൊണ്ട് മാതരത്തിലെ സുൽത്താൻ അഗൂങ്ങിന്റെ (ജാവനീസ് ഭരണാധികാരി) ആശയമായിരുന്നു ഇത് എന്ന് പറയപ്പെടുന്നു .
ബാബാദ് തനഹ് ജാവയുടെ അഭിപ്രായത്തിൽ, മാതരം സുൽത്താന്മാർ "അറബിക് അരി" കഴിക്കാൻ ഇഷ്ടപ്പെട്ടിരുന്നു, ഇത് വിവിധ തരം പുലാവ് അല്ലെങ്കിൽ അറബ് ശൈലിയിലുള്ള അരി വച്ചുള്ള വിഭവങ്ങൾ ആയിരിക്കാം .
ജാവനീസ് മുസ്ലീങ്ങൾക്കിടയിൽ ഏറ്റവും സാധാരണയായി അറിയപ്പെടുന്ന ഈ രണ്ട് വിഭവങ്ങളായതിനാൽ ഈ പദപ്രയോഗം പലപ്പോഴും നാസി കെബുലി (ഇന്തോനേഷ്യയിലെ അറബി വംശജർക്കിടയിൽ പ്രചാരത്തിലുള്ളത്) അല്ലെങ്കിൽ ബിരിയാണി (ഇന്ത്യൻ മുസ്ലീം വിഭവം) ലേക്ക് വിവർത്തനം ചെയ്യപ്പെടുന്നു.
പ്രാദേശിക ചേരുവകൾ ഉപയോഗിച്ച് "അറബ് വിഭവത്തിന്റെ" ഒരു പ്രാദേശിക പതിപ്പ് നിർമ്മിക്കാൻ സുൽത്താൻ അഗുംഗ് തീരുമാനിച്ചു.
സുൽത്താനേറ്റിൻ്റെ ചെലവ് കുറയ്ക്കുന്നതിനും (മേൽപ്പറഞ്ഞ വിഭവങ്ങൾ ഉണ്ടാക്കാൻ ഇറക്കുമതി ചെയ്ത ചേരുവകൾ വാങ്ങുന്നതിനുള്ള ചെലവ് വളരെ കൂടുതലായിരുന്നു) പ്രാദേശികരുടെ അഭിമാനം മെച്ചപ്പെടുത്തുന്നതിനുമാണ് അദ്ദേഹം ഇത് ചെയ്തത്.
താമസിയാതെ, ജാവനീസ് "കൃതജ്ഞത" ചടങ്ങുകളിൽ സെഗാ ഉടുക്ക് "സ്യാറാത്ത്" (നിർബന്ധിത വിഭവം) ഭാഗമായി മാറി.
ഇതിനെ പലപ്പോഴും ബാൻകാൻ (ഇതര ലാറ്റിൻ അക്ഷരവിന്യാസം: ബങ്കാക്കൻ ) അല്ലെങ്കിൽ സ്ലാമെറ്റൻ എന്ന് വിളിക്കുന്നു.
സെഗ ഉടുക്ക് ഒരു ബെർകറ്റിൽ , (സാധാരണയായി ചോറ്, പച്ചക്കറികൾ, സൈഡ് ഡിഷുകൾ എന്നിവ അടങ്ങിയിരിക്കുന്ന ഒരു ഭക്ഷണ പൊതിയിൽ) അല്ലെങ്കിൽ ചടങ്ങിന് ശേഷം വിതരണം ചെയ്യുന്നതിനായി ഒരു ടംപെങ്ങായി വിളമ്പാം .
വിളവെടുപ്പിന് മുമ്പുള്ള ജാവനീസ് ആചാരമായ വിവിറ്റൻ സമയത്ത് സേവിക്കേണ്ട ഒരു വിഭവമാണ് സെഗാ ഉടുക്ക്.
1628-ൽ ജാവനീസ് കുടിയേറ്റക്കാരാണ് ഉഡുകിനെ ബറ്റാവിയയിലേക്ക് കൊണ്ടുവന്നത്, പിന്നീട് ഈ പ്രദേശത്തെ ജനപ്രിയ വിഭവമായി മാറി.
ഈ വിഭവം വിൽക്കുന്ന ബീറ്റാവി ആളുകൾ പലപ്പോഴും സെമൂർ ജെങ്കോൾ ചേർത്ത് ഒരു ബീറ്റാവി ടച്ച് ചേർക്കും.
സുരിനാമിലെയും നെതർലാൻഡിലെയും ജാവനീസ് പ്രവാസികൾക്കിടയിലും ഉഡുക്ക് പ്രശസ്തമാണ്.
വെള്ളത്തിന് പകരം തേങ്ങാപ്പാലിൽ കുതിർത്ത അരി, ഗ്രാമ്പൂ , കാസിയ പുറംതൊലി , നാരങ്ങ എന്നിവ ചേർത്ത് തയാറാക്കുന്നതാണ് നാസി ഉടുക്ക് .
ചിലപ്പോൾ കെട്ടുകളുള്ള പാണ്ടൻ ഇലകൾ ആവിയിൽ വേവിക്കുമ്പോൾ അരിയിലേക്ക് എറിയുന്നത് കൂടുതൽ സുഗന്ധം നൽകും.
തേങ്ങാപ്പാലും സുഗന്ധവ്യഞ്ജനങ്ങളും ചോറിന് എണ്ണമയമുള്ളതും സമൃദ്ധവുമായ രുചി നൽകുന്നു.
വിളമ്പുന്നതിന് മുമ്പ് ബവാങ് ഗോറെംഗ് (വറുത്ത ചുവന്നുള്ളികൾ ) അരിയുടെ മുകളിൽ വിതറുന്നു.
മറ്റ് വിഭവങ്ങൾ സാധാരണയായി സൈഡ് ഡിഷുകളായി വിളമ്പുന്നു.
സന്ദർഭത്തിനനുസരിച്ച്, നെയ്ത മുള പെട്ടിയിൽ " ബെർകാറ്റ് സ്റ്റൈൽ" ഉടുക്ക് വിളമ്പാം , തേക്കിന്റെ തടിയിലോ വാഴയിലയിലോ പൊതിഞ്ഞ് അല്ലെങ്കിൽ ഒരു വലിയ കോണായി (വൃത്താകൃതിയിലുള്ള മുള താലത്തിൽ) തൂമ്പയായിയും വിളമ്പാം .
ഒപ്പം വിളമ്പുന്ന വിഭവങ്ങൾ വറുത്ത ബീഫ്, സെമൂർ ജെങ്കോൾ , ക്രെചെക്ക് (എരിവുള്ള തേങ്ങാപ്പാലിൽ ബീഫ് തൊലി) എന്നിവയ്‌ക്കൊപ്പം നാസി ഉടുക്ക് പരമ്പരാഗത ബെറ്റാവി നാസി ഉഡുക്ക്.
മുട്ട, ടെമ്പെ, സാമ്പൽ, ബിഹുൻ ഗോറെങ് , ക്രുപുക് എന്നിങ്ങനെയുള്ള എല്ലാ സൈഡ് ഡിഷുകളും ചേർത്ത് വിളമ്പിയത് അയം സുവിർ (ചിക്കൻ പൊടിച്ചത്), കുക്കുമ്പർ കഷ്ണങ്ങൾ, ഓംലെറ്റ്, ടെമ്പെ ഓറെക് (സോയാ സോസ് ഉപയോഗിച്ച് വറുത്ത ടെമ്പെ) എന്നിവയോടൊപ്പം പായ്ക്ക് ചെയ്ത നാസി ഉടുക്ക്
ചില ആചാരങ്ങൾക്കോ ചടങ്ങുകൾക്കോ വേണ്ടി, കെറിംഗ് ടെമ്പെ, യൂറാപ്പ് , സാംബെൽ ഗോറെങ് (കെൻറാങ് / ഉരുളക്കിഴങ്ങ്, ക്രെസെക്ക് / പശുവിൻ തൊലി , തേരി / ആങ്കോവി മുതലായവ ) എന്നീ പരമ്പരാഗത ജാവനീസ് വിഭവങ്ങൾക്കൊപ്പമാണ് നാസീ ഉടുക്ക് സാധാരണയായി വിളമ്പുന്നത്.
വേവിച്ച മുട്ട, വറുത്ത ടെമ്പെ, അല്ലെങ്കിൽ വറുത്ത ടോഫു തുടങ്ങിയ വിനീതമായ പ്രോട്ടീൻ സ്രോതസ്സുകളും അതിൻ്റെ കൂടെ  ഉൾപ്പെടുത്താം.
ഇന്നത്തെ ആധുനിക ഇന്തോനേഷ്യൻ വിഭവം സ്ലാമേട്ടനിൽ ,  (അല്ലെങ്കിൽ മറ്റ് പ്രദേശങ്ങളിൽ നിന്നുള്ള), അരിഞ്ഞത് വറുത്ത മുട്ട, ടെലൂർ ബംബു ബാലി (ബാലിനീസ് സ്റ്റൈൽ മുട്ട) അല്ലെങ്കിൽ റെൻഡാങ് എന്നിവയും ഉൾപ്പെടുത്തിയേക്കാം.
ചിലർ മൈ ഗോറെങ്ങോ വെർമിസെല്ലിയോ വിഭവത്തിൽ ചേർത്തേക്കാം.
ജക്കാർത്തയിലെ ശൈലിയിലുള്ള ഉടുക്ക് ജാവനീസ് ഉഡുക്കും മെലായുവിന്റെ നാസി ലെമാക്കും തമ്മിലുള്ള സങ്കരമാണ്.
ബെറ്റാവി ടച്ച് എന്ന നിലയിൽ ജെങ്കോൾ (തവിട്ട് നിറത്തിൽ ഉള്ള  ബീൻസ്), തെറി - കാകാങ് (ജാവനീസ് സാംബെൽ ഗോറെംഗ് ടെറിയോട് അൽപ്പം സാമ്യമുള്ളത്, എരിവുള്ളതല്ല എന്നതൊഴിച്ചാൽ) പോലുള്ള നാസി ലെമാക്കിന്റെ ചില ഘടകങ്ങൾ ഇതിൽ ഉൾപ്പെട്ടേക്കാം.
വാണിജ്യമായി ഉണ്ടാക്കുന്ന ഒരു ഉടുക്കിൽ സാമ്പൽ ഉപയോഗിക്കാമെങ്കിലും ഒരു ആചാര/ആചാരപരമായ ഉടുക്കിന് ഇത് ഒരു മുൻവ്യവസ്ഥയല്ല.
പൊതുവേ, ഏത് തരത്തിലുള്ള സാമ്പലും ഒരു കറിക്കൂട്ടുസാമാനമായി ഉപയോഗിക്കാം.
ജക്കാർത്തയിലെ നാസി ഉടുക്ക്
ജക്കാർത്തയിലെ ഓരോ ഇടത്തും അവരുടേതായ വിഭവമുണ്ട്.
ഏറ്റവും ശ്രദ്ധേയമായത് വെസ്റ്റ് ജക്കാർത്തയിൽ നിന്നുള്ള നാസി ഉദുക് സ്ലിപിയാണ് .
സെൻട്രൽ ജക്കാർത്തയിലെ തനഹ് അബാംഗിനടുത്തുള്ള കെബോൺ കകാങ് പ്രദേശം നാസി ഉഡുകിന് പേരുകേട്ടതാണ്.
ജക്കാർത്തയിലെ തിരക്കുള്ള യാത്രക്കാർക്ക് നാസി ഉടുക്ക് ഒരു ജനപ്രിയ വിഭവമാണ്, കാരണം ഇതിന് താങ്ങാനാവുന്ന വിലയാണ് (ഒരു സെർവിംഗിന് ശരാശരി Rp10,000 അല്ലെങ്കിൽ ഏകദേശം US$0.77 ആണ് വില).
ഇത് ദിവസം മുഴുവൻ എല്ലായിടത്തും ലഭ്യമാണ്; ചുറ്റുപാടുമുള്ള പ്രദേശത്തിന്റെ ജനസംഖ്യാശാസ്‌ത്രമനുസരിച്ച്‌ ചില വഴിയോര സ്റ്റാളുകൾ രാവിലെയോ ഉച്ചയ്‌ക്കോ രാത്രിയോ മാത്രമായി തുറക്കും.
റെസിഡൻഷ്യൽ ഏരിയകൾ, മാർക്കറ്റുകൾ, ട്രെയിൻ സ്റ്റേഷനുകൾ, സ്കൂളുകൾ എന്നിവയ്ക്ക് സമീപമുള്ള സ്റ്റാളുകൾ സാധാരണയായി രാവിലെ മുതൽ ഉച്ചവരെ തുറന്നിരിക്കും, ഓഫീസുകൾക്കും തെരുവ് വശങ്ങളിലുമുള്ളവ സാധാരണയായി ഉച്ച മുതൽ അർദ്ധരാത്രി വരെ തുറന്നിരിക്കും.
റഫറൻസുകൾ ബാഹ്യ ലിങ്കുകൾ ജക്കാർത്ത മിക്സഡ് റൈസ് (നാസി ഉടുക്ക്) പാചകക്കുറിപ്പ്
നാസി ഉലം
നാസി ഉലം പരമ്പരാഗത ഇന്തോനേഷ്യൻ വിഭവമാണ് .
ആവിയിൽ വേവിച്ച അരി (നാസി) വിവിധ സസ്യങ്ങളും പച്ചക്കറികളും (ഉലം) ഉപയോഗിച്ച് വിളമ്പുന്നു.
ഇതിൻ്റെ കൂടെ പ്രത്യേകിച്ച് പെഗാഗന്റെ ഇലകൾ ( സെന്റല്ല ഏഷ്യാറ്റിക്ക ) ഉപയോഗിക്കുന്നു.
അല്ലെങ്കിൽ പലപ്പോഴും കെമാങ്കി ( നാരങ്ങാ തുളസി ), പച്ചക്കറികൾ, സുഗന്ധവ്യഞ്ജനങ്ങൾ എന്നിവ ഉപയോഗിച്ച് പലതരം സൈഡ് ഡിഷുകൾക്കൊപ്പം ഉപയോഗിക്കുന്നു.
ഈ വിഭവം ബെറ്റാവി പാചക രീതിയിലും (ജക്കാർത്ത നഗരത്തിലും അതിന്റെ തൊട്ടടുത്ത പ്രാന്തപ്രദേശങ്ങളിലും ഉള്ള വംശീയ സംഘമാണ് ബെറ്റാവികൾ എന്ന് അറിയപ്പെടുന്നത്)    മലായ് പാചകരീതിയിലും ഉണ്ട്.
രണ്ടിടത്തും  നിരവധി വ്യത്യാസങ്ങളുള്ള രീതിയിൽ ആണ് പാചകം ചെയ്യുന്നത്.
ഇത് സാധാരണയായി ഇന്തോനേഷ്യ , മലേഷ്യ , സിംഗപ്പൂർ , തെക്കൻ തായ്‌ലൻഡ് എന്നിവിടങ്ങളിൽ കാണപ്പെടുന്നു.
നാസി ഉലം പലപ്പോഴും സമ്പൽ മുളക് പേസ്റ്റിനൊപ്പം നൽകാറുണ്ട്.
ഒരു സാധാരണ ബീറ്റാവി മിക്സഡ് ചോറാണ് നാസി ഉലം.
നാസി ഉലത്തിന്റെ വൈവിധ്യത്തെയും അതിന്റെ പാർശ്വ വിഭവങ്ങളെയും സ്വാധീനിക്കുന്ന നിരവധി പാചക സംസ്കാരങ്ങളുടെ ഒരു സംയോജനമണ് നാസി ഉലം.
തേങ്ങാ സെരുണ്ടെങ്ങ് ( ഉലം ), നിലക്കടല എന്നിവ ചേർത്ത വെള്ള അരി ഒരു ഇന്ത്യൻ സ്വാധീനമാണെന്ന് ചിലർ പറയുന്നു.
ഇന്തോനേഷ്യയിൽ, നാസി ഉലം ജക്കാർത്തയിൽ മാത്രമല്ല, സുമാത്രയിലും ബാലിയിലും കാണപ്പെടുന്നു.
അരച്ച തേങ്ങയിൽ നിന്നു തയാറാക്കുന്ന സെരുണ്ടെങ്ങിന്റെ പേരാണ് ബെറ്റാവി ഭാഷയിൽ ഉലം , ഇത് ചൂടുള്ള വെളുത്ത ചോറിനൊപ്പം ചേർത്ത് ഇളക്കി കഴിക്കുമ്പോൾ നാവിൽ രുചികരവും ചെറുതായി എരിവുള്ളതുമായ ഒരു രുചി ലഭിക്കും.
നാസി ഉലമിന്റെ ചരിത്രം യഥാർത്ഥത്തിൽ ടാംഗറാങ്ങിൽ നിന്നാണ് വരുന്നത്.
ഇത് ടാൻഗെരാംഗിൽ നിന്നാണ് വരുന്നതെങ്കിലും, ഈ വിഭവത്തെ കുറിച്ച് അവിടുള്ളവർക്ക് വളരെ അപൂർവമായി മാത്രമേ അറിയൂ.
ഈ വിഭവം ജക്കാർത്തയിൽ നിന്നുള്ള പാചക ശൈലിയുമായി കൂടുതൽ ബന്ധപ്പെട്ടിരിക്കുന്നു.
കാരണം മുൻകാലങ്ങളിൽ ടാംഗറാങ്ങിൽ നിന്നുള്ള നിരവധി ആളുകൾ നാസി ഉലം വിറ്റിരുന്നു.
നാസി ഉലവുമായി അവർ ജക്കാർത്തയിലെ ഗ്ലോഡോക്കിലേക്ക് പോയി.
അവിടെ അവർ അവിടുത്തെ പ്രാദേശിക സമൂഹത്തിന്, പ്രത്യേകിച്ച് ചൈനീസ് ഇന്തോനേഷ്യക്കാർക്ക് ആ പാചകരീതി പരിചയപ്പെടുത്തി.
ജക്കാർത്തയിലെ എല്ലാ ബീറ്റാവികൾക്കും നാസി ഉലത്തിന്റെ എല്ലാ വ്യതിയാനങ്ങളും (സൂപ്പ് പോലെത്തെ)(ബാസഹ്) ഉണങ്ങിയതും (കെറിംഗ്)) പരിചിതമല്ല.
സിന ബെൻടെങ്, പെറ്റക് സെമ്പിലാൻ, കവാസൻ പെസിനാൻ, തൻജുങ് പ്രിയോക്ക്, കെമയോറൻ, മാട്രാമാൻ, ഡാൻ സെനൻ എന്നിവിടങ്ങളിൽ  മാത്രമേ  (സൂപ്പ് പോലെത്തെ) (ബാസഹ്) ഉലം അറിയപ്പെടുന്നുള്ളൂ.
അതേസമയം, ടെബെറ്റ്, കയുമണിസ്, മെസ്റ്റർ ജതിനേഗര പ്രദേശങ്ങളിൽ ഉണങ്ങിയ ഉലം അറിയപ്പെടുന്നു.
ബീറ്റാവികൾ സാധാരണയായി പ്രഭാതഭക്ഷണ മെനുകളിലൊന്നായി രാവിലെ ഉലമാണ് കഴിക്കുന്നത്.
വകഭേദങ്ങൾ ഇന്തോനേഷ്യ
ഇന്തോനേഷ്യയിൽ, നാസി ഉലം ബെറ്റാവിയിലും (ജക്കാർത്തൻ വംശജരുടെ) പാചകരീതിയിലും  ബാലി, സുമാത്രൻ മലായ് പാചകരീതികൾ എന്നിവയിലും കാണാം.
നീല നിറമുള്ള നാസി കെബാരു
ജക്കാർത്തയിൽ രണ്ട് തരം നാസി ഉലങ്ങളുണ്ട്, വടക്കൻ, മധ്യ ജക്കാർത്തയിലെ ഈർപ്പം ഉള്ള (സൂപ്പ് പോലെത്തെ) നാസി ഉലം , തെക്കൻ ജക്കാർത്തയിലെ ഉണങ്ങിയ ഒന്ന് എന്നിവ.
ഇന്തോനേഷ്യയിൽ, നാസി ഉലം സാധാരണയായി കെമാംഗി സസ്യം, മുളക്, വെള്ളരിക്ക അരിഞ്ഞത് എന്നിവ ഉപയോഗിച്ച് മസാലകൾ ചേർത്ത് നിലക്കടല തരിയും സെരുണ്ടെംഗും (ചേർത്തതും വറുത്തതുമായ തേങ്ങ) വിതറുന്നു.
ഡെൻഡെങ് (ബീഫ് ജെർക്കി), തെലുർ ദാദർ ( ഓംലെറ്റ് ), പെർകെഡൽ (ഉരുളക്കിഴങ്ങ് വറുത്തത്), വറുത്ത ടെമ്പെ, ക്രുപുക്ക് എന്നിങ്ങനെയുള്ള മറ്റ് അധിക വിഭവങ്ങളുടെ ഒരു നിര പലപ്പോഴും നാസി ഉലമിന് മുകളിൽ ചേർക്കാറുണ്ട് .
മലേഷ്യയിലെ നാസി ഉലത്തിൽ തണുത്ത വേവിച്ച അരി അടങ്ങിയിരിക്കുന്നു, അതിൽ ദൗൺ കടുക്ക് (കാട്ടുമുളക് ഇല), പുക്കുക് ഗജസ് (കശുവണ്ടി ഇല തളിർപ്പുകൾ), ഉള്ളി മുതലായവ അരിഞ്ഞത് ചേർക്കുന്നു.
കെറിസിക്കും മറ്റ് സുഗന്ധവ്യഞ്ജനങ്ങളും ചേർക്കുന്നു.
ചിലപ്പോൾ വറുത്ത മത്സ്യം അതിൽ കലർത്തും.
വടക്കുപടിഞ്ഞാറൻ പെനിൻസുലർ മലേഷ്യയിൽ ഈ വകഭേദം സാധാരണമാണ്.
വടക്കുകിഴക്കൻ പെനിൻസുലർ മലേഷ്യയിലെ ഒരു തരം നാസി ഉലമിൽ, അരിക്ക് നീല നിറം കൊടുക്കുന്നതിനെ നാസി കെരാബു എന്ന് വിളിക്കുന്നു.
നാസി കുനിംഗ് നാസി കുനിംഗ് അതിന്റെ തുംപെംഗ് രൂപത്തിൽ.
തേങ്ങാപ്പാലും മഞ്ഞളും ചേർത്ത് പാകം ചെയ്യുന്ന, സുഗന്ധമുള്ള ഒരു ഇന്തോനേഷ്യൻ അരി വിഭവമാണ് ചിലപ്പോൾ നാസി കുനിറ്റ് ( ഇന്തോനേഷ്യൻ ഭാഷയിൽ : "മഞ്ഞൾ അരി") എന്നും വിളിക്കപ്പെടുന്ന നാസി കുനിംഗ് ( ഇന്തോനേഷ്യൻ ഭാഷയിൽ: "മഞ്ഞ ചോറ്").
ഫിലിപ്പീൻസിലെ , മിന്ദനാവോയിൽ ഇതിൻ്റെ ഒരു അനുബന്ധ വിഭവം നിലവിലുണ്ട്, പ്രത്യേകിച്ച് മരനാവോ ആളുകൾക്കിടയിൽ, അത് കുനിംഗ് എന്നറിയപ്പെടുന്നു.
ഇന്തോനേഷ്യയിൽ പാചകം ചെയ്യുന്ന പോലെ, കുനിംഗ് ഉണ്ടാക്കാനായി പ്രാഥമികമായി മഞ്ഞൾ ആണ് ഉപയോഗിക്കുന്നത്.
മാത്രമല്ല അതിൽ ചെറുനാരങ്ങയും ചേർക്കുന്നു.
അതിൽ അവർ തേങ്ങാപ്പാൽ ഉപയോഗിക്കുന്നില്ല.
ശ്രീലങ്കൻ പാചകരീതിയിലും സമാനമായ ഒരു വിഭവം ഉണ്ട്.
അവിടെ അത് കഹാ ബത്ത്  എന്നറിയപ്പെടുന്നു.
ഇത്, ശ്രീലങ്കൻ പാചക രീതികളുടെ ഇന്തോനേഷ്യൻ സ്വാധീനങ്ങളിൽ നിന്ന് രൂപം കൊണ്ടൊരു വിഭവം ആണ്.
സാംസ്കാരിക പ്രാധാന്യം നാസി കുനിംഗ്
ഇന്തോനേഷ്യൻ സംസ്കാരത്തിൽ, നാസി കുനിങ്ങിന് ശുഭകര, പ്രതീകാത്മക അർത്ഥങ്ങളുണ്ട്.
മഞ്ഞ നിറത്തിലുള്ള ചോറ് ഒരു സ്വർണ്ണ കൂമ്പാരം പോലെ കാണപ്പെടുന്നു, അതിനാൽ ഈ വിഭവം ഭാഗ്യം, സമൃദ്ധി, സമ്പത്ത്, അന്തസ്സ് എന്നിവയുടെ പ്രതീകമായി കരുതപ്പെടുന്നു.
ഇത് പലപ്പോഴും ഉത്സവ വേളകളിലും പാർട്ടികൾ, ഗൃഹപ്രവേശം, അതിഥികളെ സ്വാഗതം ചെയ്യൽ, ഉദ്ഘാടന ചടങ്ങുകൾ പോലുള്ള അവസരങ്ങളിലും വിളമ്പുന്നു.
ഇന്തോനേഷ്യൻ സംസ്കാരത്തിൽ നാസി കുനിംഗ് വളരെ വ്യാപകവും സാധാരണയായി കാണപ്പെടുന്നതുമാണ്.
ജാവ മുതൽ സുമാത്ര , ബാലി , സുലവേസി വരെ ഇത് കാണാം.